কিন্তু সে বিয়ে টেকে না। কোডি স্বীকার করেছেন, মানসিক ও শারীরিক অসুবিধার কারণেই অ্যাডামের সঙ্গে তার বনিবনা হয়নি। আমেরিকায় রসনাশিল্পের তালিম নিতে পাড়ি দেওয়ার পরে দুজনেই বিবাহ বিচ্ছেদের সিদ্ধান্ত নেন। ততদিনে কোডি মনস্থির করে ফেলেছেন। চিকিৎসকের পরামর্শ মেনে শুরু হয় তার লিঙ্গ পরিবর্তন প্রক্রিয়া। প্রথমে বাদ পড়ে জরায়ু। ম্যাস্টেক্টমির মাধ্যমে স্তনের আকার পাল্টে ফেলা হয়। নিয়মিত শরীরে প্রবেশ করতে থাকে পুরুষ হরমোন। ধীরে ধীরে কাঙ্ক্ষিত পরিচয়ে বাঁচতে শুরু করেন কোডি। ইতোমধ্যে কুকিং কোর্সের পাঠ শেষ করে তিনি পুরোদস্তুর শ্যেফ হয়ে উঠেছেন।